CELEX: 32017D2266
Language: et
Date: 2017-12-06 00:00:00
Title: Komisjoni rakendusotsus (EL) 2017/2266, 6. detsember 2017, millega muudetakse rakendusotsust (EL) 2016/1138 teatavate tähtaegade osas, mis on ette nähtud UN/CEFACTi standardite kasutamiseks kalandusteabe vahetamiseks (teatavaks tehtud numbri C(2017) 8089 all)

8.12.2017   
            
            
               ET
            
            
               Euroopa Liidu Teataja
            
            
               L 324/55
            
         KOMISJONI RAKENDUSOTSUS (EL) 2017/2266,
   6. detsember 2017,
   millega muudetakse rakendusotsust (EL) 2016/1138 teatavate tähtaegade osas, mis on ette nähtud UN/CEFACTi standardite kasutamiseks kalandusteabe vahetamiseks
   
      
         (teatavaks tehtud numbri C(2017) 8089 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikleid 111 ja 116,
   võttes arvesse komisjoni 8. aprilli 2011. aasta rakendusmäärust (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad, (2) eriti selle artiklit 146j,
   ning arvestades järgmist:
   
               (1)
            
            
               Liikmesriikide süsteemid peaksid võimaldama vahetada püügitegevuse ja müügiandmeid käsitlevaid teateid, kasutades selleks ÜRO kaubanduse hõlbustamise ja elektroonilise äritegevuse keskuse (UN/CEFACT) standardit vastavalt rakendusmääruse (EL) nr 404/2011 artiklitele 146g ja 146h.
            
         
               (2)
            
            
               Komisjoni rakendusotsusega (EL) 2016/1138 (3) on kehtestatud tähtajad UN/CEFACTi standardite kasutamiseks kalandusteabe vahetamiseks.
            
         
               (3)
            
            
               Talitluspidevuse tagamiseks on vaja kehtestada üleminekuperiood, mille jooksul võib andmete vahetamiseks nii liidus kui ka liikmesriikide ja kolmandate riikide vahel kasutada enne 1. novembrit 2017 kasutusel olnud vormi ja UN/CEFACTi standardil põhinevat vormi.
            
         
               (4)
            
            
               Kõnealuse protsessi ühtlustamiseks muude andmenõuete spetsifikatsioonidega on vaja muuta müügiteatiste ja ülevõtmisdeklaratsioonide andmete taotlustele vastamise spetsifikatsioone.
            
         
               (5)
            
            
               Seega on asjakohane lükata rakendusotsusega (EL) 2016/1138 kehtestatud teatavaid tähtaegu selliste UN/CEFACTi standardite kasutamiseks edasi.
            
         
               (6)
            
            
               Kalanduskontrolli eksperdirühma – ERSi (elektrooniline registreerimis- ja aruandlussüsteem) ja andmehalduse töörühma kohtumistel nõustusid liikmesriigid sellega, et on vaja kehtestada üleminekuperiood, muuta eespool nimetatud spetsifikatsioone ja lükata teatavaid tähtaegu edasi.
            
         
               (7)
            
            
               Kuna üleminekuperiood algas juba 1. novembril 2017, tuleb käesolevat otsust kohaldada tagasiulatuvalt alates kõnealusest kuupäevast.
            
         
               (8)
            
            
               Seepärast tuleks rakendusotsust (EL) 2016/1138 vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2016/1138 muudatused
   Rakendusotsust (EL) 2016/1138 muudetakse järgmiselt.
   
               1)
            
            
               Artiklile 2 lisatakse lõiked 3 ja 4:
               „3.   Üleminekuperioodil, mis lõpeb hiljemalt 1. mail 2018, toimub püügitegevuse andmete vahetamine kahe liikmesriigi vahel enne 1. novembrit 2017 kasutusel olnud vormidega, välja arvatud juhul, kui andmeid saatval ja vastuvõtval liikmesriigil on võimalik püügitegevuse andmeid vahetada uut UN/CEFACT standardil põhinevat vormi kasutades.
               4.   Püügitegevuse andmete vahetamiseks säästva kalapüügi partnerluslepingu raames kasutatakse enne 1. novembrit 2017 kasutusel olnud vormi kuni asjaomase kolmanda riigiga kokkulepitud kuupäevani.“
            
         
               2)
            
            
               Artiklit 3 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           „Üleminekuperioodil, mis lõpeb hiljemalt 1. mail 2018, toimub müügiteatiste ja ülevõtmisdeklaratsioonide andmete vahetamine kahe liikmesriigi vahel enne 1. novembrit 2017 kasutusel olnud vormidega, välja arvatud juhul, kui andmeid saatval ja vastuvõtval liikmesriigil on võimalik müügiteatiste ja ülevõtmisdeklaratsioonide andmeid vahetada uut UN/CEFACT standardil põhinevat vormi kasutades.“;
                        
                     
                           b)
                        
                        
                           lõige 2 asendatakse järgmisega:
                           „2.   Alates 1. novembrist 2018 peavad liikmesriikide süsteemid võimaldama müügiteatiste ja ülevõtmisdeklaratsioonide andmete taotlusi vastavalt rakendusmääruse (EL) nr 404/2011 artikli 146h lõikele 3 alates kõnealusest kuupäevast tehtavate toimingute kohta saata või vastata sellistele taotlustele UN/CEFACTi standardi P1000-5 kohases vormis.“
                        
                     
         Artikkel 2
   Kohaldamine
   Käesolevat otsust kohaldatakse alates 1. novembrist 2017.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 6. detsember 2017
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 343, 22.12.2009, lk 1.
   
      (2)  ELT L 112, 30.4.2011, lk 1.
   
      (3)  Komisjoni 11. juuli 2016. aasta rakendusotsus (EL) 2016/1138, millega muudetakse UN/CEFACTi standardil põhinevaid vorme kalandusteabe vahetamiseks (ELT L 188, 13.7.2016, lk 26).